ברכה רוזנפלד

ברכה רוזנפלד (נולדה ב-15 באוקטובר 1946 בגרמניה), היא משוררת, מבקרת ספרות, מתרגמת, עורכת ופובליציסטית ישראלית. ממייסדי תנועת משוררים לימין ישראל.

קורות חיים
ברכה רוזנפלד למדה בתיכון חשמונאים בבת ים. בוגרת תואר ראשון באוניברסיטת תל אביב בספרות עברית ובפילוסופיה כללית, ולמדה עריכה עיתונאית וספרותית מטעם האוניברסיטה הפתוחה.

רוזנפלד נולדה כבת בכורה להורים ניצולי שואה במחנה מעבר בקרבת העיר מינכן, גרמניה. אמה היא הציירת, הפסלת והסופרת לנה פיינבורג-ליליינהיים.

בשנת 1958 עלתה לישראל מפולין עם הוריה ואחיה והתגוררה בבת ים. עסקה בבנקאות ובמסחר.

רוזנפלד כתבה את שיריה הראשונים בשנות העשרה של חייה בפולנית. בעברית פרסמה לראשונה בשמה הקודם – ברכה בר-אל - בשנת 1975 ב"על המשמר".

שיריה, רשימות ביקורת ותרגומי השירה והפרוזה שלה מרוסית, מאנגלית ובעיקר מפולנית, פורסמו ב"מעריב", "על המשמר", "דבר", "הארץ ספרים", "מאזניים", "עתון 77", "עכשיו", "דימוי", "פסיפס", "אפיריון", "נתיב", "רוח אחרת", "מהות", "הליקון", "ביטאון שירה", ו"אנתולוגיה מקוונת לשירה עברית".

שיריה התפרסמו גם בכתבי עת חשובים ובאנתולוגיות בישראל ובפולין, ותורגמו לאנגלית, פולנית, רומנית ואלבנית.

רוזנפלד עורכת ספרי שירה ופרוזה ומנחה סדנאות לכתיבה יוצרת. ערכה והנחתה אירועי ספרות רבים בבית הסופר ובבית מאניה ביאליק, בתל אביב.

משנת 1998 חברה באגודת הסופרים העברים במדינת ישראל וב-2002 כיהנה כיושבת ראש האגודה. ממייסדי תנועת משוררים לימין ישראל, תנועה המוגדרת כלאומית־ציונית שמטרת העל שלה היא השבת הלגיטימציה לכתיבת שירה ציונית.

רוזנפלד נשואה ואם לשני בנים ומתגוררת בבת ים.

ספריה 
 הייתי נערה של אש, הייתי נערה של מים (תל אביב: ספרית הפועלים, 1994)
 שולמית ואיש האש (תל אביב: ספרי עתון 77, 1998)
 אמי מציירת (תל אביב : עקד, 2008)
 אחר כך הייתי בראשית (ספרא, 2010)
עבודת טלאים (ספרא, 2016)
בית וצלו (ספרא, 2020)

פרסים, מלגות ומענקים 
ספרה של רוזנפלד, "אחר כך הייתי בראשית" זיכה אותה בפרס איגוד סופרי ישראל (אס"י).
כמו כן, זכתה במלגות ומענקים מקרן עמו"ס, מ"יד ושם" ומקרן יהושע רבינוביץ לאמנויות תל אביב.

לקריאה נוספת
 ברכה רונפלד, אמי מצירת את עיי הרחוב, באנתולוגיה "תמונה קבוצתית" (ספרות ישראלית במאה ה-21), עמ' 346, הוצאת כרמל, 2017.

קישורים חיצוניים 

 
 
 מאמרים ושירים של ברכה רוזנפלד, באתר מחלקה ראשונה
 מיא שם-אור, לקראת כנס המשוררים 2012 בכנסת: ברכה רוזנפלד על משורר ושירה, באתר מגפון, 1 במאי 2012
 שירים של ברכה רוזנפלד וראיון איתה, באתר של נילי דגן, 6 בפברואר 2013

ביקורות על ספריה 
 הכאב של ברכה רוזנפלד, בבלוג של אלי אשד, 27 בינואר 2009
 מלכה נתנזון, אחר כך הייתי אחר כך הייתי בראשית - שירים / ברכה רוזנפלד, באתר אימגו, 8 באוגוסט 2012

הערות שוליים 

משוררות ישראליות
משוררים ישראלים
משוררות כותבות עברית
משוררים כותבי עברית
עורכות ספרותיות ישראליות
מתרגמות ישראליות
מתרגמים ישראלים
מבקרות ספרות ישראליות
מבקרי ספרות ישראלים
עולות בשנות ה-1950
עולים בשנות ה-1950
ישראליות ילידות גרמניה
ישראלים ילידי גרמניה
קצרמר אישים
משוררות פולניות
משוררים פולנים
בוגרות תיכון חשמונאים (בת ים)
בוגרי תיכון חשמונאים (בת ים)
בוגרות אוניברסיטת תל אביב
בוגרי אוניברסיטת תל אביב
ערכים שנערכו במסגרת מיזם ויקי נשים
בת ים: אישים
פובליציסטיות ישראליות
פובליציסטים ישראלים
ישראליות שנולדו ב-1946
ישראלים שנולדו ב-1946